ಕ್ಲೂ ಇಲ್ಲದ ಕೇಸ್ನಲ್ಲಿ ಸಿಕ್ಕಿದ್ದು ಚಪ್ಪಲಿ ಮೆಟ್ಟಿನ ಜಾಡು ಹಿಡಿದ ಪೊಲೀಸರಿಗೆ ಸಿಕ್ಕರು ಕಳ್ಳರು ಬೆಂಗಳೂರು: ಅದು ದೇವರ ಬೆಳ್ಳಿ ವಿಗ್ರಹ ಕಳ್ಳತನ ಆಗಿದ್ದ ಕೇಸ್. ಆ ಪ್ರಕರಣದಲ್ಲಿ ಪೊಲೀಸರಿಗೆ ಯಾವುದೇ ಸಣ್ಣ ಕ್ಲೂ ಸಹ ಇರಲಿಲ್ಲ. ದೇವಾಲಯದ ಸುತ್ತಮುತ್ತ ಅಡ್ಡಾಡಿದ ಪೊಲೀಸರಿಗೆ ಸಿಕ್ಕ ಒಂದು ಚಪ್ಪಲಿ ಕಳ್ಳನ ಜೊತೆಗೆ ಕಳ್ಳತನ ಆಗಿದ್ದ ದೇವರ ಬೆಳ್ಳಿ ವಿಗ್ರಹ ಸಹ ಸಿಗುವಂತೆ ಮಾಡಿತು. ಇದೊಂದು ಇಂಟರೆಸ್ಟಿಂಗ್ ಇನ್ವೆಷ್ಟಿಗೇಷನ್. ಸಲ್ಮಾನ್ ಖಾನ್ ಹಾಗೂ ಮೊಹಮದ್ ಇರ್ಫಾನ್ ಇವರಿಬ್ಬರು ಗುರಪ್ಪನಪಾಳ್ಯದ ನಿವಾಸಿಗಳು. ಕಷ್ಟ ಅಂತ ದೇವರಿಗೆ ಕೈ ಮುಗಿಯೋ ದೇವಾಲಯದಲ್ಲಿ ವಿಗ್ರಹವನ್ನು ಕಳ್ಳತನ ಮಾಡಿ ಈಗ ಪೊಲೀಸರಿಗೆ ಸಿಕ್ಕಿಬಿದ್ದಿದ್ದಾರೆ. ಇವರಿಬ್ಬರು ಕಳೆದ ವಾರ ಬೊಮ್ಮನಹಳ್ಳಿ ಠಾಣೆಯ ಹೊಂಗಸಂದ್ರದ ಲಕ್ಷ್ಮಿ ನರಸಿಂಹ ಸ್ವಾಮಿ ದೇವಾಲಯದಲ್ಲಿ ದೇವರ ಬೆಳ್ಳಿ ವಿಗ್ರಹ ಕಳವು ಮಾಡಿದ್ದರು. ಕಳವು ಮಾಡಿ ಪೊಲೀಸರ ಕೈಗೆ ಸಿಗದೆ ಎಸ್ಕೇಪ್ ಆಗಿದ್ದರು. ಇತ್ತ ಪೊಲೀಸರು ದೂರು ದಾಖಲು ಮಾಡಿಕೊಂಡು ಎಷ್ಟೇ ಹುಡುಕಾಟ ಮಾಡಿದ್ರು ಆರೋಪಿಗಳ ಬಗ್ಗೆ ಸುಳಿವೇ ಇರಲಿಲ್ಲ. ಕೊನೆಗೆ ದೇವಾಲಯದ ಬಳಿ ಆರೋಪಿ ಬಿಟ್ಟಿದ್ದ ಚಪ್ಪಲಿಯಿಂದ ಆರೋಪಿಗಳು ಅಂದರ್ ಆಗಿದ್ದಾರೆ. ಪೊಲೀಸರು ಘಟನೆ ಬಳಿಕ ದೇವಾಲಯದ ಸುತ್ತಮುತ್ತ ಇರುವ ಸಿಸಿ ಕ್ಯಾಮರಾಗಳನ್ನು ಪರಿಶೀಲನೆ ಮಾಡಿದರು. ಆದರೆ ಅವರಿಗೆ ಯಾವುದೇ ಸುಳಿವು ಸಿಗಲಿಲ್ಲ. ಕೊನೆಗೆ ದೇವಾಲಯದ ಪಕ್ಕದಲ್ಲಿ ಬಿದ್ದಿದ್ದ ಚಪ್ಪಲಿಯೊಂದನ್ನ ತಂದು ಅದರಲ್ಲಿ ಪಿಂಗರ್ ಪ್ರಿಂಟ್ ತೆಗೆದರು. ನಂತರ ದೇವರ ಮೂರ್ತಿಯ ಮೇಲೆಯೂ ಫಿಂಗರ್ ಪ್ರಿಂಟ್ ತೆಗೆದರು. ಎರಡನ್ನೂ ಟ್ಯಾಲಿ ಮಾಡಿದಾಗಲೇ ಗೊತ್ತಿಗಿದ್ದು ಆರೋಪಿಗಳು ಯಾರು ಅಂತ.ಟ್ರಿಪ್ ಪ್ಲಾನ್ ಮಾಡ್ತಿದ್ದೀರಾ? ಈ ಬಾರಿಯ ಟೂರಿಸಂ ಬಗ್ಗೆ ಫುಲ್ ಡೀಟೆಲ್ಸ್ಗೆ ಈ ವರದಿ ಅವತ್ತು ಅಲ್ಲಿ ಬಿಟ್ಟ ಚಪ್ಪಲಿ ಹಾಗೂ ದೇವರ ವಿಗ್ರಹದ ಮೇಲಿನ ಫಿಂಗರ್ ಪ್ರಿಂಟ್ ಮೊಹಮದ್ ಇರ್ಫಾನ್ನದ್ದಾಗಿ. ಕೊನೆಗೆ ಗುರಪ್ಪನ ಪಾಳ್ಯದಲ್ಲಿ ತಲೆಮರೆಸಿಕೊಂಡಿದ್ದ ಇಬ್ಬರನ್ನು ಬಂಧನ ಮಾಡಿ ಕರೆತಂದು ದೇವರ ವಿಗ್ರಹ ವಶಕ್ಕೆ ಪಡೆದಿದ್ದಾರೆ. ಮೈಕೋ ಲೇಔಟ್ ಪೊಲೀಸ್ ಠಾಣೆಯ ಎಸಿಪಿ ಸುಧೀರ್ ಹೆಗ್ಡೆ ನೇತೃತ್ವದಲ್ಲಿ ಇನ್ಸ್ಪೆಕ್ಟರ್ ರವಿಶಂಕರ್ ಅವರು ಪಿಂಗರ್ ಪ್ರಿಂಟ್ ಜಾಡು ಹಿಡಿದು ಹೊರಟು ಘಟನೆ ಆದ ಎರಡೇ ದಿನದಲ್ಲಿ ಕೇಸ್ ಟ್ರೇಸ್ ಮಾಡಿದ್ದಾರೆ.ಇನ್ನು ದೇವಾಲಯದ ವಿಗ್ರಹವನ್ಜ ಎಂಎಲ್ಎ ಸತೀಶ್ ರೆಡ್ಡಿಯೊಂದಿಗೆ ಅರ್ಚಕರಿಗೆ ವಾಪಸ್ ನೀಡಲಾಯಿತು. ದೇವರ ವಿಗ್ರಹ ಕಳ್ಳತನ ಆಯ್ತು ಎಂದು ಕಣ್ಣೀರು ಹಾಕುತ್ತಿದ್ದ ಅರ್ಚಕರು ನಿಟ್ಟುಸಿರು ಬಿಡುವಂತಾಯಿತು.ವರದಿ: ಮಂಜುನಾಥ್ ಎನ್.